# Berjeren

Oberennoù damheñvel pe handelvoù all zo ivez, gwelout Itron ar Faoued.
| ◄ Er melinér hag er velinerés a Guerhorand | Berjèren | Aguilaned er blai nehue  ► |
* 1. Mar dan mé d’en armé, el mé kleuan laret,
* Piw e houarnou Berjèr tré me vein é honet ?
* 2. — Digass hi d’ein, mem brér, m’hi gouarnou d’id fidel,
* Ha m’hi lakei e kambr gand me zair damezél.
* 3. Ha m’hi lakei e kambr gand men damezéled ;
* Tré mé chomou ém zi sûr é vou inouret. (bis)
* 4. D’oh er memb taul gued-namb bamdé é azéou
* Eid daibrein er hik rost hag er péh e garou. —
* 5. Ne oé quet hoah arriw goal bêl a zoh en ti
* P’en das brér ha houérek de ganein pouill dehi.
* 6. — Taulet bean hou proh ru, keméret unan guen,
* Ha querhet d’el lannek de viret en devend.
* 7. — Ter Doué, mem brér, me houér, ter Doué me sekouret,
* Honnèh zon ur vichér ha ne hanawan quet ;
* 8. Honnèh zou ur vichér ha ne hanawan quet,
* Rac biskoah em buhé devend ne mès miret.
* 9. — Ma n’en doh bet biskoah é viret en deved
* Chetui amen ur vah hag e hrei d’oh monet.
* 10. Chomet tost d’hou loned, ha troeit én dro dehai ;
* Selet t’oh er réral : hui e hrei avel d’ai. —
* II
* 11. Hag é pad er seih vlai Berjèren e ouilé,
* P’arriwas en eihved Berjèren e gané.
* 12. Hag un dragon iouank, é tremen én hent pras,
* Hi hleuas é kanein, ha ean hum arrestas.
* 13. — Harz, me flohik bihan, krog é brid me jau mé,
* Rac me gleu ur poz-kan duhont, ar er mané ;
* 14. Rac ma gleu ur voéh dous, en dousan zou ér bed
* Chetui deit er seih vlai ne mès chet hi hleuet.
* 15. Distro bean, me flohik, distro bean me ronsed,
* Mé han a drés d’el lann, mé han mé d’hi havet.
* 16. — Bonjour d’oh, plah iouank, e gan ar er mané ;
* Mérenet mat e hués pe ganet ker guiw zé ?
* 17. — O ya, dragon iouank. mérenet e mès bet,
* Gued un tam bara séh e mès amen daibret.
* 18. Gued un tam bara séh e mès bet te zaibrein,
* Hag en dès me houérek er mitin men reit t’ein.
* 19. — Laret hui d’ein, plahik, laret er huirioné :
* Péguehèt zou é oh é houarn el loned-sé ?
* 20. — Arriw é er seih vlai, en eihvet kommanset
* Mé on bet mé hanwet bigulès en deved.
* 21. — D’ein mé, plahik iouank, d’ein mé é larehèt,
* Ha hui zou diméet pé tremant n’en d’oh quet ?
* 22. — A boudé seih vlai zou é on mé diméet
* D’ur braw a zén iouank, ker braw el zou ér bed.
* 23. Ha d’ein mé, femèlen, ha d’ein é larehèt :
* Mar d’oh hui diméet, é mén ma hou pried ?
* 24. — Me fried, Eutru kaih, e zou mœstr er porh-sé ;
* Seih vlai zou trémenet é ma oueit t’en armé.
* 25. — Laret t’ein, moéz iouank : é huélet hou pried,
* Ha hui e hellehé sûr mat en hanawet ?
* 26. — Ya sur, eutru iouank, ya m’en hanawehé :
* Ean en doé bleaw milein, milein avel hou ré.
* 27. — Laret t’ein, mé hou ped, ma ne huès ean guélet,
* Dré zé, ér broieu pêl, é péré é oh bet ?
* 28. — Ya, femêlen iouank, ni hun nès ean guélet :
* Ar en dro ér brézel hun nès bet hum gavet,
* 29. Ha sûr quent ma vou pêl, mar dé volanté Doué,
* Eid gobér hou poneur é tei ag en armé.
* 30. — Trugairé, tudchentil, a hou keveleu mat,
* Rac mar huès hent t’hobér é vehèt dehuéhat
* 31. — N’um nès mui hent t’hobér, ne vehemb dehuéhat
* Ha touchand é vehemb é ti hun man ha tad.
* 32. Laret t’emb, femèlen, laret er huirioné :
* Ha ni vehé lojet hineah ér manér-zé ?
* 33. — A dra sur, tudchentil, lojet mat e vehèt.
* Gulé mat aveid oh, marchausi d’hou ronsed.
* III
* 34 — Nozeah vat én ti men d’er mœstr ha d’er vœstrez ;
* Ha hui hun lojehé un noz én hou paléz ?
* 35. Adra sur, tudchentil, lojet mat e vehèt :
* Gulé mat aveid oh, marchausi d’hou ronsed.
* 36. Gulé mat aveid oh, marchausi d’hou ronsed,
* Ha matéh d’hou chervij, ’n hanni e larehèt.
* 37. — Mar hé mé er vatèh, en hanni e larein
* Matèhik Berjèren em bou d’em chervijein.
* 38. — Nepas, Eutru iouank, Berjèren n’hou pou quet :
* Rac é ma hoah él lann é viret en deved.
* 39. — Petra, brér miliguet, petra e larès té ?
* Na péh un disinour é hès té groeit t’ein mé !
* 40. M’em boé reit t’id de houarn men dousik Berjèren
* Ha té hès hi lakeit te viret en deved ?
* 41. Me mès bet hi reit t’id ker guiw el er bleu pér,
* Ha m’hi hav én dristé én ur arriw ér guér !
* 42. Pe ne véès mem brér, hag én ti men ganet,
* Me rinsehé amen men glean nueah en ha hoêd.
* 43. En houérek pe gleuas er honzeu spontus-sé
* De gavet Berjèren d’el lann bean e ridé.
* 44. — Quei d’er guér, Berjèren, quei d’er guér, hemb dalé,
* De huélet ha bried arriw ag en armé.
* 45. Ha Berjèren kentéh e lauskas hé loned,
* Ha d’er porh, lan a joé, aben hi dès ridet.
* 46. Ha d’er porh, lan a joè, aben hi dès ridet,
* Ker bras hirreah hi doé de huélet hé fried.
* 47. Ind hum vrahat ou deu, ha gued péh karanté !
* A ol ou deulegad é rid dareu a joé.
* 48. Séhamb ni, Berjèren, séhamb ni hun dareu
* Rac birhuikin bremen n'hum guittehemb hun deu.
* 49. Mem brér ha me houérek en dès bet me zrompet
* Ha hou kasset bamdé de viret el loned.
* 50. Mœz de viret loned n’en dehèt mui jamés
* Hag ér porh men prepet é vehet er vœstréz.